રંગપુર ગામનાં કેટલાંક બાળકો દરિયાકિનારે રમી રહ્યાં હતાં. પટમાં રેતનું ઘર બનાવવાની રમત બાળકોની પ્રિય હતી. રેશ્મા અને રિયાએ સરસ ઘર બનાવ્યું હતું. થોડી વારમાં ત્યાં એમના ફળિયાનો જ એક છોકરો રોહન આવ્યો. તેણે તો આવતાંવેંત જ “આ જગ્યા મારી છે, કાલે મેં અહીં જ ઘર બનાવેલું” એમ કહીને રેશ્મા અને રિયાએ બનાવેલું ઘર તોડી પાડયું. પોતાનું ઘર તોડી પાડતાં જ રેશ્મા, રિયા અને રોહન વચ્ચે ઝઘડો થઈ ગયો. રોહન બેઉ છોકરીઓ કરતાં ઘણો મોટો હતો એટલે ઝઘડામાં જીત એની થઈ. રેશ્મા અને રિયા રડતાં રડતાં ઘરે રોહનની ફરિયાદ કરવા ગયાં.